Nikolaos Diligiannis

Nikolaos Diligiannis (; Atenas, 1845 – Paris, 1910eko urtarrilaren 5a) greziar diplomazialari eta politikaria izan zen. Greziako lehen ministroa izan zen 1895eko urtarriletik maiatzera.

Atenasko Unibertsitatean Zuzenbidea ikasi zuen, eta diplomazia zerbitzuan egin zuen ibilbidea. Greziako enbaxadako idazkaria izan zen Konstantinoplan, eta ondoren Greziako enbaxadorea Belgraden, Parisen eta Madrilen. Hagako Konbentzioetan greziar ordezkaria eta Komite Olinpiko Grekoaren sortzaileetako bat ere izan zen.

1895eko urtarrilean lehen ministro izendatu zuten Charilaos Trikoupisen azken gobernua erori ondoren. Diligiannisen gobernua politikari independenteek osatu zuten, eta bera arduratu zen Kanpo Arazoetako eta Barne Arazoetako ministerioez. Urte hartako maiatzeko hauteskundeak antolatu zituen eta Theodoros Diligiannis haren aitaren lehengusuari eman zion gobernua.

Nikolaos Diligiannis enbaxadore izendatu zuten berriro Parisen, eta han hil zen.

Kategoria:Atenastarrak
Kategoria:Greziako ekialdeko ortodoxoak
Kategoria:Greziako abokatuak
Kategoria:Greziako diplomazialariak
Kategoria:Greziako lehen ministroak
Kategoria:Parisen hildakoak